Na temelju čl. 13. Društvenog ugovora društva ZAPREŠIĆ, d.o.o., Zaprešić, Zelengaj 15, direktor društva objavljuje

**JAVNI NATJEČAJ**

**I.**

Raspisuje se javni natječaj za zaposlenje na određeno vrijeme –povećani opseg posla, za radno mjesto: **radnik na odvozu otpada – jedan izvršitelj,** s probnim rokom od 6 mjeseci.

**II.**

 Pored općih uvjeta iz Zakona o radu, kandidat za radno mjesto iz točke I. ovog natječaja mora udovoljavati uvjetima kako slijedi:

* NKV/PKV radnik

**III.**

Opis poslova radnog mjesta:

|  |  |
| --- | --- |
| - | izvršava sve poslove na prikupljanju, utovaru i odvozu otpada, |
| - | vodi brigu o pravilnom istovaru otpada, |
| - | prema potrebi radi na održavanju javnog prometnih površina i zelenih površina, |
| - | brine o tehničkoj ispravnosti i urednosti opreme i uređaja koje koristi u svom radu |
| - | primjenjuje sve propisane mjere zaštite na radu |
| - | obavlja i druge poslove prema nalogu neposrednog rukovoditelja. |

**IV.**

Uz pisanu ponudu kandidat je dužan dostaviti i životopis.

**V.**

 Kandidati koji se pozivaju na pravo prednosti temeljem Zakona o hrvatskim braniteljima iz domovinskog rata i članovima njihovih obitelji (N.N. 121/17, 98/19 i 84/21) dužni su pored dokaza o ispunjavanju gore navedenih uvjeta dostaviti i sve dokaze iz čl. 103. citiranog Zakona. Dokazi potrebni za ostvarivanje prava prednosti pri zapošljavanju objavljeni su na Internet stranici Ministarstva hrvatskih branitelja RH www.https://branitelji.gov.hr/zaposljavanje -843/843.

**VI.**

Na natječaj se mogu javiti osobe oba spola. Riječi i pojmovi korišteni u ovom Natječaju koji imaju rodno značenje odnose se jednako na muški i ženski rod, bez obzira jesu li korišteni u muškom ili ženskom rodu.

**VII.**

Svi zaprimljeni osobni podaci iz prijava kandidata prikupljaju se i obrađuju isključivo u svrhu provedbe ovog Natječaja i neće se koristiti za druge svrhe, a kandidati podnošenjem prijave na natječaj pristaju na navedeno sukladno Općoj uredbi za zaštitu osobnih podataka i pratećim propisima (GDPR).

 **VIII.**

 Informiranje kandidata o obradi osobnih podataka, detaljnije informacije nalaze se na slijedećoj poveznici https://komunalno.vio-zapresic.hr/zastita-osobnih-podataka/

**IX.**

 Javni natječaj otvoren je od 07.10.2025. godine do 17.10.2025. godine.

**X.**

 Ponude se dostavljaju na adresu: ZAPREŠIĆ, d.o.o., Zelengaj 15, 10290 Zaprešić ili na e-mail adresu Društva: zsluzbe@komunalno-zapresic.hr

Zaprešić, d.o.o. ima pravo poništiti ovaj javni natječaj u bilo kojem trenutku i bez obveze navođenja razloga ili ne prihvatiti niti jednu ponudu.

**XI.**

Nepravovremene i nepotpune ponude neće biti razmatrane.

 **Direktor**

Domagoj Mikuš, mag.ing.aedif.